

ฉบับที่ 18/2559 11 มกราคม 2559

**กรมศุลกากร จับกุมสินค้าลักลอบหนีศุลกากร ประเภทบุหรี่ สุรา   
กระเทียม เครื่องยนต์เก่าใช้แล้ว และเนื้อโคกระบือ รวมมูลค่าประมาณ 26 ล้านบาท**

**วันนี้ (วันจันทร์ที่ 11 มกราคม 2559) เวลา 11.00 น. กรมศุลกากรแถลงข่าวจับกุมสินค้าลักลอบหนีศุลกากร สินค้าหลีกเลี่ยงอากร ข้อห้ามข้อกำกัด ประเภทสุราต่างประเทศ บุหรี่ต่างประเทศ เครื่องยนต์เก่าใช้แล้ว กระเทียม และเนื้อโคเนื้อกระบือ รวมมูลค่าของกลางกว่า 26 ล้านบาท ณ บริเวณลานจอดรถหน้าคลังของกลาง สำนักสืบสวนและปราบปราม กรมศุลกากร**

ตามที่รัฐบาล ในการปกป้องสังคม และการสร้างความเป็นธรรมทางการค้าและการจัดเก็บภาษีอากร นายกุลิศ สมบัติศิริ อธิบดีกรมศุลกากรจึงได้สั่งการให้นายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร นายจำเริญ โพธิยอด รักษาการ ที่ปรึกษาด้านการพัฒนาและบริหารการจัดเก็บภาษี   
นายไพศาล ชื่นจิตร รองอธิบดี นายวิจักษณ์ อภิรักษ์นันท์ชัย ผู้อำนวยการสำนักสืบสวนและปราบปราม   
นายสุวัฒน์ ด้วงปั้น ผู้อำนวยการสำนักงานศุลกากรท่าเรือกรุงเทพ และเจ้าหน้าที่ทุกพื้นที่เฝ้าระวังและเพิ่มความเข้มงวดในการตรวจสอบสินค้าในช่วงเทศกาลปีใหม่ จึงเป็นผลให้มีการจับกุมสินค้าลักลอบหนีสุลกากรตามนโยบายที่ได้กำหนดไว้ ดังนี้

1. สุราต่างประเทศ ยี่ห้อ Johnny Walker Black Label, Red Label, Chivas Regel, Bin 2 ลักลอบหนีศุลกากร จำนวน 150 ลัง มูลค่าของกลางประมาณ 5,500,000 บาท

2. บุหรี่ต่างประเทศ ยี่ห้อ ASTON ลักลอบหนีศุลกากร จำนวน 60,000 ซอง มูลค่าของกลางประมาณ 10,000,000 บาท

3. เครื่องยนต์เก่าใช้แล้วจากญี่ปุ่น จำนวน 3 คันรถ ลักลอบหนีศุลกากร มูลค่าของกลางประมาณ 800,000 บาท

4. สินค้าทางการเกษตร

- กระเทียม ลักลอบหนีศุลกากร จำนวน 12,000 กิโลกรัม มูลค่าของกลางประมาณ 700,000 บาท

5. สินค้าปศุสัตว์ ประเภท เนื้อโคเนื้อกระบือ

- กรณีหลีกเลี่ยงข้อห้าม ข้อกำกัด จำนวน 27,000 กิโลกรัม มูลค่าของกลางประมาณ 4,000,000 บาท

/-กรณีลักลอบหนีศุลกากร.....

-2-

- กรณีลักลอบหนีศุลกากร โดยทยอยลักลอบนำเข้ามาภายในประเทศตามแนวชายแดน จำนวน 35,300 กิโลกรัม มูลค่าของกลางประมาณ 5,000,000 บาท

จากกรณีจับกุมของเจ้าหน้าที่ศุลกากรดังกล่าวข้างต้น ถือเป็นความผิดฐานลักลอบหนีศุลกากร หลีกเลี่ยงข้อห้ามข้อกำกัด ตามมาตรา 99 ,27 แห่งพระราชบัญญัติศุลกากร พ.ศ. 2469 ประกอบมาตรา 16 ,17 แห่งพระราชบัญญัติศุลกากร (ฉบับที่ 9) พ.ศ. 2482 สินค้าดังกล่าวเป็นสิ่งของอันพึงต้องริบตามาตรา 24 แห่งพระราชบัญญัติศุลกากร พ.ศ. 2469 และความผิดตามพระราชบัญญัติส่งออกไปนอก และการนำเข้ามาในราชอาณาจักรซึ่งสินค้า พ.ศ. 2522 ความผิดตามพระราชบัญญัติโรคระบาดสัตว์ พ.ศ.2558 และกฎหมายอื่นที่เกี่ยวข้อง

อนึ่ง ตั้งแต่ 1 ตุลาคม 2558 ที่ผ่านมา กรมศุลกากรทำการจับกุมการกระทำความผิดตามกฎหมายศุลกากรและกฎหมายอื่นที่เกี่ยวข้องรวมทั้งสิ้น 8,815 ราย คิดเป็นมูลค่ารวม 1,138.38 ล้านบาท

----------------------------------------------------------------------

